Cu scopul de a te bucura 100% de experienta unui subwoofer auto, este imperios necesar sa il montezi de unul singur in propria ta masina. Am pus la punct cativa pasi pentru a ne asigura ca prima incercare va fi si cea castigatoare: 1. Verifica sa ai toate instrumentele necesare langa tine – pe langa subwooferul ales, trebuie sa ai un amplificator, o cutie speciala potrivita subwooferului, precum si cablurile si firele aferente alimentarii si interconectarii dispozitivelor. Nu uita insa de surubelnita cu capete interschimbabile, lanterna, banda izolatoare, bormasina si un patent; 2. Adauga si instaleaza subwooferul in cutia speciala – conform instructiunilor din manualul de utilizare, trebuie sa fixezi subwooferul in cutia speciala cu ajutorul bormasinii. In marea majoritate a cazurilor, pentru a avea totul la indemana, si amplificatorul se instaleaza pe cutie; 3. Identifica locul potrivit pentru subwooferul auto – in timpul functionarii, acesta genereaza o cantitate mare de caldura, motiv pentru care iti recomandam sa alegi locuri care dispun de ventilatie proprie. Inainte de urmatorul pas, asigura-te ca ai deconectat borna negativa a bateriei. 4. Setarea cablului de alimentare pentru subwooferul auto – presupune preluarea cablului de alimentare, care are de obicei 12V, si trecerea lui de la borna pozitiva a bateriei pana la amplificator. In drumul sau, nu uita sa il intinzi si prin firewall (spatiul care separa habitaclul de compartimentul motorului si care, de cele mai multe ori, are un loc special pentru fir); 5. Conectarea cablului remote – inainte de a-l conecta, asigura-te ca ai scos playerul audio si ai gasit cablul remote. Acesta se identifica prin culoarea albastra si dunga alba prezenta pe el, in cele mai multe dintre cazuri. Ulterior, conecteaza-l cu firul remote achizitonat inainte si lipeste-le cu ajutorul unei benzi izolatoare; 6. Conectarea cablurilor RCA – cele doua cabluri RCA, in nuante de alb si rosu, sunt special concepute pentru a transmite semnale ce pleaca de la playerul audio si ajung la amplificator. In marea majoritate a cazurilor, subwooferele auto au mufe speciale pentru ele, in care urmeaza sa le introduci. Daca insa nu sunt existente, poti folosi un adaptor cu patru fire de intrare si doua mufe de iesire pentru RCA; 7. Conectarea amplificatorului la player – presupune conectarea celor trei cabluri (remote si cele doua RCA) prin firewall la subwoofer; 8. Nu uita de impamantare – este imperios necesar ca distanta intre firul de impamantare si amplificator sa nu fie mai mare de un metru; 9. Seteaza ultimele conexiuni – asgiura-te ca firul de alimentare este conectat la baterie, amplificator, precum si ca intre subwoofer si amplificator este un cablu prin care se realizeaza conexiunea. Cu cat firele sunt mai drepte, cu atat mai bine.